**ПРИПРЕМА ЗА ИЗВОЂЕЊЕ НАСТАВНОГ ЧАСА**

Школа:   
Учитељ: Александар Симић

Датум: 17.9.2020.  
Разред и одјељење: IV

|  |  |
| --- | --- |
| Наставни предмет: | Православна вјеронаука |
| Наставна тема: | Новозавјетни закон |
| Наставна јединица: | Божије заповијести о љубави |
| Тип часа: | Обрада |
| Облици рада: | Индивидуални |
| Наставне методе: | Усмено излагање, разговор, рад на тексту, писани радови |
| Наставна средства и помагала: | Уџбеник, радна свеска, икона, записи на табли |
| Корелација са другим предметима: | Историја |
| Циљ часа: | Научити које су то Божије заповијести о љубави |
| Задаци часа: |  |
| а) образовни | Како гласе Божије заповијести о љубави |
| б) васпитни | Зашто је љубав толико важна врлина православних хришћана |
| в) функционални | Научити кроз љубав да гледамо у свакоме од нас Христа |

Редни број часа: 1

**Структура и ток наставног часа: (6мин)**

Уводни дио:

-час започети молитвом прије учења „**Свеблаги Господе, пошаљи нам благодат Твога Светога Духа, да оснажи наше духовне силе, да бисмо пазећи на учење које нам се предаје, порасли Теби, нашем творцу на славу, родитељима нашим на радост, а Цркви и отаџбини нашој на корист. Амин**“

-ученику објаснити да ћемо данас радити нову наставну тему посвећену Новозавјетном закону и заповијестима о љубави

**Главни дио: (33мин)**

-На табли написати наслов данашње наставне јединице

- **1**. ***љуби Господа свога свим срцем својим, свом душом својом и свом мишљу својом и свом снагом својом***

-о заповијести Божијој о љубави на првом мјесту Бог ставља наше срце, јер срце и јесте мјесто љубави, али уједно и мјесто мржње. Вољети некога значи вољети све његове и мане и врлине, али то значи вољети његове добре стране, а лоше прихватити и мијењати на добро, не остављати их у паду у гријеху. Срце јесте наш главни орган, главни у тијелу, главни у спасењу. Колико наше срце буде здраво толико наш живот дуже траје, а колико буде чисто толико смо пред Господом праведнији.

-када говоримо о души, сјетимо се ријечи Господњих „**узалуд је ако сав свијет задобијемо, а души својој наудим**“. Неће Господ од нас тражити благо земаљско, него оно небеско које смо задобили у земаљском царству. То благо небеско зарађујемо својим дјелима које нису сачињене из гријеха или у гријеху, него она дјела која богате нашу душу

-мисао није није узалуд ту, у молитви пред свето причешће каже се „опрости ми сагрешења моја, учињена свјесно или несвјесно, ријечу, дјелом или МИШЉУ“.

Што у срцу своме осјетимо, морамо прије свега и мишљу својом осјетити или наумити, јер ако мисао наша гријеши тај гријех исти навлачимо и на наше срце, те се трудимо да наше мисли буду са Богом и уз Бога, да не мислимо лоше, да не судимо ми никоме, да се нама не би судило.

-снага која се од нас тражи јесте молитва коју нећемо прескочити, која нам неће бити мрска да је очитамо, када нам неће бити мрско у цркву да идемо, да не будемо лијени, да своју снагу искористимо на Богоугодна дјела

**2. -Љуби ближњега свога као самога себе**

Ко је за нас ближњи о коме нам говори Господ, и зашто тражи до нас да љубимо своје ближње. У ријечима Христовим да љубимо ближње своје Христос није мислио на тај, такорећи пољубац, него на љубав, да једни друге волимо, а ако љубави у себи имамо имаћемо и поштовања.

-Свети апостол Павле каже узалуд је ако језике човјечије и анђелске разумијем, а љубави у себи немам. О томе и Христос говори, јер је љубав основ Хришћанства

-О љубави ка ближњима учи нас Христос кроз свој примјер страдања, када је он изволио ради нас да се оваплоти, дође на свијет, узме гријех наш и смрћу га својом побиједи.

-Љубав која страда показује свој највећи степен пожртвовања, тако нас и јесте учио Христос, страдао је ради нас, да би нама подарио живот вјечни

-Да ли је љубав ка ближњем имао и Каин?

-Колико је љубави у себи имала Пресвета Богородица када је пристала бити мајка Бога Христа?

-Да ли смо спремни жртвовати се једни за друге гледајући једни у другима Христа?

-у радној свесци одговорити на задатак

**Завршни дио часа (6мин)**

**-**прегледати да ли је ученик добро одрадио задатак у радној свесци

-прочитати молитву послије учења „**Благодаримо Ти, Творче, што си нас удостојио твоје благодати те смо примилу учење. Благослови наше старјешине, родитеље и учитеље, који нас воде познању добра, и дај нам силу и моћ да продужимо ово учење“.**